# Mulige spørsmål i sykefraværssamtalen

Her er et utvalg spørsmål du kan bruke i samtalen med en sykmeldt. Det er ikke meningen at du skal stille alle spørsmålene. Velg de spørsmålene som passer situasjonen best.

**Generelle åpne spørsmål**

* Hvordan har du det?
* Hva kan vi gjøre for at du skal kunne komme raskere tilbake i jobb?
* Hvordan vil du beskrive arbeidsdagen din?
* Hvordan kan arbeidsdagen din bli enklere eller enda bedre?
* Hvilke av arbeidsoppgavene dine er vanskelige å utføre?
* Hvordan bør arbeidsdagen se ut for at du skal kunne klare den selv om du er delvis sykmeldt?
* Hvordan ser du for deg at vi legger arbeidsdagen til rette?

**Om arbeidsmiljø og samarbeid**

* Hvordan vil du beskrive arbeidsmiljøet?
* Hva synes du er positivt, og hva tenker du kan forbedres?
* Hvordan vil du beskrive stressnivået?
* Hvordan påvirker arbeidsmiljøet sykefraværet ditt?
* Hvordan opplever du samarbeidet med kolleger og ledere?

**Motivasjon og løsninger**

* Hva motiverer deg mest akkurat nå?
* Hva oppfatter du som dine styrker nå?
* Hvilke løsninger ser du for deg fremover?
* Hvordan vil den ideelle arbeidssituasjonen være for deg akkurat nå?

**Planer og kontakt videre**

* Hvilke tiltak bør vi prøve først?
* Hvordan ser du for deg veien videre?
* Hvordan ser du for deg det videre sykmeldingsforløpet?
* Hvordan skal vi holde kontakten i fraværsperioden?
* Hva foretrekker du at vi forteller dine kolleger om den nye arbeidsfordelingen?
* Hva er vi enige om?